open-index/open-wikipedia-markdown huggingface dataset:
Olive Kazaarwe Mukwaya

**Olive Kazaarwe Mukwaya** (eyali Olive Kazaarwe), Munnayuganda ow'ebyamateeka era omulamuzi, aweereza nga Commission Secretary w'ensonga za Pulezidenti eza *Commission of Inquiry into Land Matters mu Uganda*, eyatandikibwaawo Pulezidenti Yoweri Museveni mu Gwekkuminoogumu 2016. Nga yakalondebwa mu commission eno, yaweereza nga Registrar, mu *Division ye by'enteekateeka n'enkulaakulana ebya* Judiciary of Uganda. Eyo yalabaalaba okuteeka munkola okwa puloojekitti eya  multi-million dollar "Good Governance Project", eyateekebwaamu sente okuva mu DANIDA, eri  Gaavumenti ya Uganda.

## Ebimukwatako n'emisomo
Yatikibwa okuva mu Faculty y'amateeka eya Yunivasitte y'e Makerere, Yunivasitte ya Gavumenti ya Uganda esinga obunene n'obukulu, ne Diguli y'e by'Amateeka, mu kuteebereza kw'omwaaka gwa 1997. Omwaaka ogwaddako, yatikibwa Dipulooma mu Legal Practice okuva mu Law Development Centre, mu Kampala, ekibuga kya Uganda ekikulu. Alina ne Dipulooma mu Public Administration, gye yajja mu ttendekero lya Uganda Management Institute, nayo esangibwa mu Kampala.

Oluvanyuma lw'okuyingizibwa mu Uganda Bar mu 1999, yafuna omulimu ne  Law firm ya *Ruyondo & Company Advocates*, nakola eyo okumala omwaaka gumu, nga Associate Attorney. Mu 2000, yalondebwa nga Grade One Magistrate, naweereza mu buyinza obwo okutuusa 2004. Yalinyisibwa eddaala okutuuka ku Senior Grade One Magistrate, naweerezayo okumala emyaaka ena, okuva mu 2004 okutuusa mu 2008.

Mu 2009, yava ku ntebe nagenda okukola nga omumyuuka owokulusegere owa eyali Omumyuuka wa Chief Justice Laetitia Mukasa Kikonyogo, okumala omwaaka gumu. Mu 2010, yalinyisibwa eddaala ku bwa Chief Magistrate. Yaweereza mu busobozi obwo mu Hoima Court Circuit era ne Buganda Road Courts mu Kampala, okumala emyaaka ena. Mu 2014, yasindikibwa mu *Inspectorate of Courts Division*, nga omumyuuka wa Registrar, nakolerayo akabanga katono nga tanatwaala mulimu ku puloojekitti DANIDA gye yateekamu ensimbi.Kati Mulamuzi ku Kkooti ya Land Division eya High Court

## Commission of inquiry
Nga 8 Ogwekkuminoogumu 2016, Pulezidenti Yoweri Museveni yalonda seven-person Commission of Inquiry mu mateeka gakaakati ekyakyuusa mu nfuna, okuwandiisa, okukwasanganya, enkozesa n'okutunda ettaka mu Uganda. Yalonda Justice Catherine Bamugemereire nga sentebe wa commission ne Olive Kazaarwe Mukwaya nga omuwandiisi. Commission yalayirizibwa Ku Lwokubbiri 21 Ogwokubbiri 2017.  **"Uganda Land Commission of Inquiry"** yatandika okuwulira emisango gyaayo mu Gwokuttaano May 2017, ne alipoota yaayo eyenkomerero nga esuubirwa mu mweezi Ogusooka 2018, emyeezi mukaaga oluvanyuma lw'omusango gwaayo ogusooka.

## Ebirala
Ms Kazaarwe External Examiner ku Law Development Centre. Muwandiisi w'ekibiina ky'abakyaala abalamuzi mu Uganda ekya National Association of Women Judges of Uganda, ekibiina ky'abakungu. Nga 7 Ogwokubbiri 2018, Pulezidenti Yoweri Museveni yalonda Olive Kazaarwe mu High Court of Uganda, nga alindirira kukiriza kwa Paalamenti.

## Laba na bino

* Ministry of Justice and Constitutional Affairs (Uganda)

## Ebijuliziddwa

## Ebijuliziddwa wa bweru wa wikipediya

* Website ya Gaavumenti Citizen Interaction Centre (GCIC)
Agnes Tibayeita Isharaza

**Agnes Tibayeita Isharaza**, Munnayuganda Munnmateeka era nga muwandiisi wa Kampuni era akulira ensonga z'amateeka ku Uganda National Social Security Fund, okuva nga 1 Ogwokuna 2019.

## Obuto bwe n'emisomo gye
Yazaalibwa mu Uganda era yasomera ku masomero ag'abulijjo mu Pulayimale ne Ssekendule. Diguli ye esooka mu Mateeka eya Bachelor of Laws, yagifunira ku Ssettendekero wa Makerere, Yunivasite ya Gavumenti esinga obukulu n'obgazi mu Uganda. Yagenda okufuna Dipuloma mu kukola amateeka,okuva ku Law Development Centre, mu Kampala, ekibuga kya Uganda ekikulu. Diguli ye ey'okubiri eya  Master of Business Administration, yamuweebwa aba  Eastern and Southern African Management Institute.

Era yatendekebwa mu by'okukulembera okuva mu Ttendekero lyaba Dayilekita erya Institute of Directors mu Southern Africa ne Financial Times Non-Executive Directors Club, mu Bungereza.

## Emirimu gye
Alina obumanyirivu bwa myaka 16 mu nsonga z'obukulembeze okuva mu Gwokusatu 2019. Nga tannaba kutuuka mu kifo ekyo, yali muwandiisi wa Kampuni era ng'omukulu akwasaganya ensonga z'amateeka mu DFCU Bank, Bbanka y'abasuubuzi ey'okubiri mu bunene mu Uganda, n'ebyobugagga ebibalibwamu USh303 billion (US$822 million) nga 31 Ogwekkuminebiri 2017. Ng'ali eyo, yali memba ku kakiiko k'aba Dayilekita. Ng'ali mu NSSF, yadda mu bigere bya Richard Wejuli Wabwire, nga mu Gwokubiri  2018, yalondebwa ng'Omulamuzi wa Kkooti ya Uganda enkulu.

## Ebirala ebikulu
Ku DFCU, yali Mmemba ku kakiiko akakulembera dfcu. Okutuusa mu 2014, era yali alina ekifo ng'omuwandiisi wa Kkampuni ku dfcu Limited, Kampuni ya DFCU Bank. Okuva mu 2011 okutuusa 2017, yali memba ku kakiiko k'aba Dayilekita ba Capital Markets Authority of Uganda, ng'akiikirira ekitongole kya Uganda Bankers Association. Ng'ali eyo yali Sentebe w'akakiiko k'abannamateeka.

Mu 2017, yali omu ku ba mmemba ba General Counsel Africa Power List by Legal 500. Era mu 2017, yali omu ku bavuganya mu Awaadi za Women in Law Awards, mu ttuluba ly'amunnamateeka omukyala erya Best Female Corporate Lawyer (Corporations) category era yamalira mu kifo kyakusatu.

## Laba na bino

* Sarah Walusimbi
* Anne Abeja Muhwezi

## Ebijuliziddwamu

## Ebijuliziddwamu eby'ebweru wa Wikipediya

* Website of the Uganda National Social Security Fund
* Executive Profile of Agnes Tibayeita Isharaza: Head of Legal & Company Secretary, DFCU Bank Limited
Stella Atal

**Stella Atal** (yazaalibwa mu 1983), nga Munnayuganda omusiizi wa langi era munnamisono, omutandisi era nnannyini era akulira kkampuni ya *Atal Stella Fashion House*, esangibwa mu kibuga Paris, France.

## Okusoma kwe
Yazaalibwa mu Bukiikakkono bwa Uganda, ku mbalama z'obukiikakkono ez'ennyanja Kyoga. Stella okusoma yakutandikira Kampala, ekibuga ekikulu era ekisinga obunene mu Uganda. Yava mu Uganda n'adda e Kenya gye yeeyongererayo n'emisomo gye. Oluvannyuma yamaliriza emisomo gye mu Bwakabaka bwa Bungereza. Alina Diguli esooka n'eyookubiri mu ssomo lya Fine Art.

## Emirimu gye
Mu 2007, yatandika kkampuni ye eya, Atal Stella. Muno ng'akozesa ebintu ebiriwo omuli ebitakosa butonde, n'okweyambisa ebyo ebitakyakozesebwa n'abikolamu ssente. By'akola byoleseddwa mu myoleso okuli ogwa Africa Fashion Week New York, mu 2010 ne ku gwa Green Fashion Switzerland, mu 2011. Stella by'akola bifulumiddeko mu katabo akaganzi ennyo aka Italian Vogue magazine emirundi ebiri miramba.

Mu 2016, yava e Kampala, mu Uganda n'agenda mu kibuga Paris, ekya Bufalansa. Omwaka ogwaddako yaweebwa layisinsi emukkiriza okukola n'okutunda engoye ze z'atonaatona ssaako ebikole ebya 'art' mu Bufalansa ne mu mawanga gonna agali mu mukago gwa European Union. Abuna amawanga ga Bulaaya omuli n'Obwakabaka bwa Bungereza ne America (United States.

## Ebirala
Stella Atal yawangula awaadi y'Omufirika munnamisono ow'omwaka mu awaadi za Ethical Fashion Awards, ezaali mu kibuga London mu 2008. Mu 2010 yawangula awaadi ya Afric Collection Fashion Award e Douala, mu Cameroon.

Asomesa abayizi ba 'art' n'ebyemisono. Era akola n'ekitongole ky'ababundabunda, n'abavubuka abeetaaga obuyambi naddala abawala. Akola ne mu by'okubudaabuda abalwadde ba Siriimu Kampala ne mu bitundu by'Obukiikakkono bwa Uganda.

## Laba ne

* Sylvia Owori
* Santa Anzo
* Anita Beryl

## Ebijuliziddwamu

## Ebijuliziddwamu okuva wabweru wa Wikipedia

* Stella Atal: Paris Based Ugandan Fashion designer to Showcase At the 7th Diaspora Gala in Kampala As of 25 September 2017.
Elizabeth Mpagi Bahigeine

**Elizabeth Mpagi Bahigeine** (eyali **Elizabeth Mpagi**), era **Elizabeth Mpagi-Bahigeine**, Munnayuganda ow'ebyamatteka era omulamuzi, aweereza nga Deputy Chief Justice wa Uganda okuva mu 2010 okutuusa bwe yawumula emirimu gye mu 2012. Mu kissera nga tanalondebwa nga deputy chief justice, yali Justice wa Court of Appeal ya Uganda, era eweereza nga Constitutional Court ya Uganda.

## Obuto n'emisomo
Alina diguli ya Bachelor y'Amateeka, gyeyafunira mu Yunivasitte ya East Africa, nga tenafuuka Yunivasitte y'e Makerere. Alina Dipulooma mu Legal Practice okuva mu Law Development Center mu Kampala, ekibuga kya Uganda era ekisinga obunene. Yazaalibwa mu Bitundu by'Awakati wa Uganda mu 1942. Yaweza emyaaka gya mandatory retirement age egye 70 mu 2012, bweyewumuza emirimu okuva mu Court of Appeal.

## Emirimu
Yasooka okulondebwa ku bench mu 1988. Obuweereza bwe mu Judiciary ya Uganda yetabba mu kuweereza mu nsengekera za high court y'omu gwanga, nga Justice wa High Court ya Uganda. Okuva eyo, yalondebwa mu Court of Appeal/Constitutional Court mu 2010 era nawumula emirimu gye okuva mu judiciary mu 2012, ku myaaka 70. Mu kissera ky'okulondebwaakwe mu kifo kya Deputy Chief Justice (DCJ) mu 2010, Ye yali senior justice oweddaala ery'awagulu ku appellate court. Mu Uganda, DCJ yakulira Court of Appeal/Constitutional Court era si mmemba wa Supreme Court of Uganda.

## Ebirala
Mu 2010, Justice Mpagi-Bahigeine yali mmemba wa panel of Appellate Court judges abasala omusango 5–0 okujawo emisango gy'okulya mu nsi olukwe egya munnabyabufuzi Kizza Besigye, n'abalala 10 abali baloopeddwa. Nga agenda okuwumula emirimu, yayogera nga awakanya etteeka elyo erisosola abakyaala n'obusobozi bwaabwe okusaba.

## Laba na bino

* Minisitule ya Justice and Constitutional Affairs (Uganda)

## Ebijuliziddwa

## Ebijuliziddwa wa bweru wa wikipediya

* Munda mu Judiciary ya Uganda (PDF)
Penina Kasule

**Peninnah Tibagwa Kasule**, Munnayuganda, munnamateeka era mukulu w'akkampuni, aweereza nga omuwandiisi wa Kampuni era omukulu w'akakiiko k'abannamateeka mu Centenary Rural Development Bank. Mu buvunanyizibwa obwo, yli memba ku tiimu y'abakugu abakwasaganya Bbanka.

## Obuto bwe n'emisomo gye
Yazaalibwa mu Buggwanjuba bwa Uganda. Yasomera ku Gayaza High School, essomero lya siniya nga ly'abawala bokka elisangibwa mu Disitulikit y'e Wakiso, gye yafunira High School Diploma.

Alina Diguli mu mateeka eya Bachelor of Laws ne Diguli ey'enyongereza mu kukola amateeka eya  Postgraduate Diploma in Legal Practice. Mmemba mu kibiina ky'abannamateeka ba Uganda. Era mmemba mu Institute of Chartered Secretaries and Administrators (ICSA).

## Emirimu gye
Emirimu gye ku Centenary Bank mulimu okukulira ensonga ezigobererwa ku banka. Mu 2018, omulimu gwe gwe yongerayo emyaka 20. Nga tannaba kutuuka mu kifo ky'alimu kati, yaweereza nga omuwandiisi wa Kkampuni ya United Assurance Company Limited, nga y'emu ku Kkampuni za Uganda eza UAP Old Mutual Holdings.

## Ebirala ebikulu
Ye Sentebe w'akakiiko ak'esigika ak'abantu abataano aba *Send a Cow Uganda*, akafugibwa aba African Development Charity, Send a Cow.

## Laba na bino

* Sarah Walusimbi
* Anne Abeja Muhwezi
* Agnes Tibayeyita Isharaza

## Ebijuliziddwamu

## Ebijuliziddwamu eby'ebweru wa Wikipediya

* Website of Centenary Rural Development Bank
Varsha Nair

**Varsha Nair** (yazaalibwa mu 1957)  Omusiizi Omunnayuganda mu Buyindi . Emirimu gye gyetooloola ebikolwa bya displacement, home and belonging. Nair abeera mu Vadodara, India.

## Ebimukwaatako
Nair yazaalibwa mu Kampala, Uganda. Yatendekebwa mu Maharaja Sayajirao University of Baroda era nadda mu Bangkok mu 1995 nga amaliriza okuva mu India okudda mu Bungereza n'okudda. 

Ali omu ku batandikawo Womanifesto,puloogulaamu ya feminist art collective and a biennial program eyetabba ennyo mu Thailand wakati wa 1997 ne 2008, etandiseewo international artist-led exchange platform in Thailand.

Emirimu gy'olesebwa mu mattendekero ga art agenjawulo, omuli Tate Modern (London), Haus der Kulturen der Welt (Berlin), Fondazione Sandretto Re Rebaudengo (Turin), Art in General (New York), Sarajevo Centre of Contemporary Art (Sarajevo), Experimenta Media Arts (Melbourne), LaSalle-SIA College of the Arts, Devi Art Foundation (New Delhi), ne The Guild Art Gallery (Mumbai). Afulumiza article ze mu publications za arts eziwerako, nga *[[:en:N.paradoxa|n.paradoxa]]*, *Southeast of Now: Directions in Contemporary and Modern Art in Asia*, *[[:en:ArtAsiaPacific|ArtAsiaPacific]]*, and *Ctrl+P Journal of Contemporary Art*.

## Artworks
Mu 2006, Nair yateekawo olujegere lwa live interventions oluyitibwa *Encounter(s),* olwazanyibwa ku Turbine hall mu Tate Modern. Yakolagana ne Tejal Shah (eya Mumbai) okukulaakulanya interventions zino, omwaali ba artists abayambala jacket enjeru eza white embroidered straitjackets, ezikwataganye n'emikono emiwanvu, era lay claim to the vast architectural Turbine Hall. Emizanyo gino gyazanyibwa mu bifo ebyenjawulo, omwaali National Review of Live Art festival mu Glasgow ne Palazzo Carignano mu Turin, Italy.

Emirimu gye, *Undercurrent Yangon* okuva mu 2014 gwazanyibwa mu People's Park mu Yangon, Myanmar. Vasha Nair era yetabba mu bikujuko eby'omulundi ogw'okubbiri ebya 2nd Beyond Pressure International Festival of Performance Art mu Yangon mu 2009.

## Ebijuliziddwa
Viboyo

**Viboyo Oweyo**, ng'amanya ge amatuufu ye **Nsubuga Moses**, Munnayuganda muyimbi era Pulodyusa. Akolera mu kibiina ekikwasaganya abayimbi ekya Swangz Avenue. Amanyikiddwa olw'engeri gy'atolontokamu ebigambo bye buli mwaka ( emikolo egy'enjawulo egy'aliwo okumala omwaka.) Yayimbako n'abayimbi abamaanyi nga Radio neWeasel "Nyumbani", Cindy Sanyu, "nyumirwa", Irene Ntale, Mu "Banyilila", "St Nelly Sade in rap up 2018", n'eddoboozi lya Gnl Zamba ly'awulikikako mu luyimba lwe mu 2019.   

## Mu Kisaawe ky'okuyimba
Viboyo Oweyo yazaalibwa mu 1984 eri Nsubuga Moses. Yatandiika emirimu gye egy'okuyimba mu 1997 n'enyimba ekika kya hip-hop. Mu 2002 yakyusa n'atandiika okuyimba ennyimba ekika kya Afro-beat era y'afulumya ennymba nga "Owino  Muwulire". Yafulumya alubaamu ye eyasooka *Boyo's Dream*, mu 2005.

Yasalawo okuwummuza emirimu gye egy'okuyimba n'asalawo okussa essira ku kuwandiikira abayimbi abalala ennyimba. Yaliko maneja era Pulodyusa w'omuyimbi. Yaddamu okuyimba mu 2010 n'ennyimba nga "Gyembadde", "Muzik" ne "Nyumbani" lwe yayimba ne. Radio and Weasel. Alubaamu ye ey'okubiri eya, *Kiwundo Afilliationz (The Masterpiece)* yafulumizibwa mu 2014. Alubaamu ye ey'okusatu, *Desire*, yateekebwateekebwa okufulumizibwa mu 2015.

Enyimba za Viboyo Oweyo zitundibwa aba CDrun International, Kkampuni y'ensi yonna esaasanya ennyimba okuita ku mikutu egy'enjawulo. Ennyimba era zisangibwa ku mikutu nga YouTube, SoundCloud, ne iTunes.

## Ennyimba z'eyayimba

### Ennyimba

* RapUp 2018
* RapUp 2017
* RapUp 2016
* Music Africa
* Ajooga
* Keep Striving
* Muwulire
* Love Me Love Me
* Desire
* Appetizer
* Mbikwata Mpola
* Amulimba
* Bisima
* Nyoso Na Motema
* Survival
* Sente
* Banyilila with Irene Ntale
* Gimme di Title
* Nyumbani with Goodlyfe Crew
* Zzina
* Mukka
* Pale Pote
* Tukola
* We Go
* Time
* Nyumirwa
* Kitoobero
* Parey
* Ndi Mu fix
* Sibawulila with Mun G
* The Beat

### Alubaamu ze

* *Kiwundo Afilliationz (The Masterpiece)*, 2014
* *Desire*, 2015

## Empaka z'eyavuganyamu ne Awaadi z'eyafuna
Viboyo yalondebwa emirundi egy'enjawulo mu awaadi z'ekisaawe ky'ebyokuyimba. Yawangula Awaadi zino wammanga:

* HiPipo Music Awards, Best Afropop Song 2012
* Buzz Teenies, Best Collabo 2012
* HiPipo Music Awards, Oluyimba kwa Afrobeat olusinze 2013, "Love Me Love Me"

## Ebijuliziddwamu

## Ebijuliziddwamu eby'ebweru wa Wikipediya

* "Viboyo Releases RapUp 2018"
* "Nyumbani By Viboyo, Radio & Weasel"
* "All Viboyo Oweyo Music"
* "Viboyo Music"
Samuel Sserunkuuma

**Samuel Sserunkuuma** (ng'amanyikiddwa nga **Samuel Serunkuuma**), Munnayuganda Akwasaganya emirmu gya Gavumenti, ng'aweereza nga Amyuka Dayilekita ow'okuntikko ow'ekitongole ekivunanyizibwa ku kibuga ky'eGgwanga ekikulu ekya  Kampala Capital City Authority, okuva mu 2017, oluvanyuma lw'okulekulira kw'eyali Omumyuka wa Dayilekita ow'okuntikko, Dr. Judith Tukahirwa Tumusiime, mu 2016.

## Obuto bwe
Mu kaseera keyalondebwamu okutuuka mu kifo ky'alimu, Sserunkuuma ye yali Dayilekita w'okuwooza omusolo mu KCCA. Mu Gwokutaano 2018, obuvunanyizibwa obwo yabukwasa Fred Andema, eyali omumyuka we mu kuwooza emisolo mu KCCA.

## Ng'aweereza nga Omumyuka wa Dayilekita ow'okuntikko owa KCCA
Mu buvunanyizibwa obw'ali bumuweereddwa, yali amyuka Jennifer Musisi, Dayilekita ow'okuntikko eyasooka owa KCCA, eyalekulira nga 15 Ogwekkuminebiri 2018. Oluvanyuma lw'okulondebwa kwa Andrew Kitaka okudda mu bigere bya Musisi, mu buvunanyizibwa owo, Sserunkuuma yeyongerayo n'okumyuka Kitaka, albeit.

## Ebijuliziddwamu

## Ebijuliziddwamu eby'ebweru wa Wikipediya

* Website of Kampala Kampala Capital City Authority

## Olukangagga lw'ebifo bye yafuna
Abantu ba Sistani

**Abantu b'e Sistan** (mu byafaayo era bayitibwa " Sekzai ") be bamu ku mawanga agasibuka mu Iran       ababeera okusinga mu kitundu ekiyitibwa Sistan mu bukiikaddyo bw'obuvanjuba bwa Iran era okuva Mu byafaayo, babeera mu bukiikaddyo bw’amaserengeta ga Afghanistan.  Olulimi lwabwe lulimi Olufarsi n'olulimi Olusistani . 

Edda abantu b'e Sistan baali boogera enjogera z'Oluperusi olw'omu makkati nga Parthian Pahlavi, Middle Persian ( Sasanian Pahlavi )  era kati boogera olulimi Oluperusi olumanyiddwa nga Sistani .Abasistani be basigaddewo mu bika by'Abassita . 
Abassita be kibinja ky’Abaarya ekyasembayo okufa mu mwaka gwa 128 AD. Bayingidde mu Iran.    
Babeera mu bitundu by'amasekkati n'obukiikakkono bw'essaza ly'e Sistan ne Baluchistan . Okuva mu myaka egiyise, bangi basenguka ne bagenda mu bitundu bya Iran ebirala nga Tehran ne Golestan provinces mu bukiikakkono bwa Iran olw’ensonga ez’enjawulo ez’ebyobufuzi n’embeera y’obudde. 

## Enkula y’amaloboozi (morphophonemics).

Abasistani erinnya lyabwe baagyaggya mu *Sakastan* ("Ensi ya Saka "). Aba Sakas baali kika kya Bascuthia abaasengukira mu kitundu ekiwanvu ekya Iran . Erinnya erikadde ery'Oluperusi Enkadde ery'ekitundu kino - nga Saka tennafugibwa - lyali *Zaranka* oba *Drangiana* ("ensi y'amazzi"). 

## Ebikozesebwa
Joan Namutaawe

**Joan Namutaawe** Mubaka wa Paalamenti ya Uganda. Yaakiikirira abakyala ba disitulikiti ye Masaka mu Paalamenti y'ekkumi n'emu.

## Eby'obufuzi
Nga 27 April 2023, Joan Namutaawe n'ababaka abakyala abalala10 baakwatibwa police okuva wabweru wa wankaaki ya Paalamenti nebatwalibwa ku Kampala Central Police station bwe baali bakumba nga bagenda ku Ministule y'ensoga z'omunda nga balaga obutali bumativu bwabwe ku kukwatibwa kw'ababaka ba Palamenti abakyala okwetolola eggwanga lyonna abaali bagenze mu bitundu byabwe okweebuza ku balonzi ku nsonga ezitali zimu.

## Laba nabino
List of members of the eleventh Parliament of Uganda

## Ebijjuliziddwamu
William Leslie Amanzuru

**William Leslie Amanzuru** Munna Uganda omulwanirize w'obutonde era omukulembeze wa friends of Zoka mu Uganda.

## Ebimukwatako
Azaalibwa mu Disitulikiti ye Adjumani mu mambuka ng'ebugwanjuba bwa Uganda, Amanzuru yakulira mu bitundu ebyetolodde Zoka forest ekibira mu bugwajjuba bwa Nile mu Uganda.

## Emirimu gye
Oluvanyuma lw'okulaba nga ebibira bisaanyizibwawo mungeri emenya amateeka, Amanzuru yasalawo okubaako kyakola okulaba nga ekibira kya Zoka forest tekisaanyizibwawo. Mu 2015, Amanzuru wamu n'abantu mu kitundu gyava beegattira wamu mu kibiina kyebayita "friends of Zoka", ekibiina ky'abalwanirize be ddembe ly'obutonde abaagala abasala emiti okuva mu kibira kya Zoka mungeri emenya amateeka naddala abatuunzi b'embawo, n'abookyi b'amanda okukikomya.

Muntandikwa y'ekibiina ki friends of Zoka, baakozesa watsap okukwasaganya emirimu gyaabwe n'okulondola abo abatema emiti era n'okwewereza obubaka singa wabaawo amawulire ku muntu yena eyenyigira mu kusala emiti mu ngeri emenya amateeka era nga betaaga okusitukiramu.

Amanzuru asanze okuwakanyizibwa okwamanyi okuva eri amagye ga Uganda ag'amanyi n'abasirikale ba poliisi abaali tebafaayo kwabo abasuubula ebaawo ezisaliddwa mungeri emenya amateeka. Yafuna okutiisibwa tiisibwa okuttibwa, okuyingirirwa mu nnyumba ye, era yalina okutwaala famile ye kilomita 500 okuva weyali ebeera okusobola okubagya mubulabe.

Ye wamu n'abalwanirizi b'obutonde abala, bategese enkungana okumanyisa abantu ku bulabe obuli mu nkyukakyuka y'obudde. Mu 2019 baategeka okutambula kiromita 470 okwaagendereramu okutaasa ekibira ki Zoka forest, baatambula okuva e Kampala ekibuga ekikulu ekya Uganda paka ku kibira ki Zoka forest mu Disitulikiti ye Adjumani era kwamala ennaku 15.

## Obuwaanguzi bwe
Amanzuru yeyawangula ekirabo ekya European Union human rights Defenders Award 2019 mu Uganda olw'emirimu gye egyissa essira ku kutaasa obutonde n'obwenkanya ku mbeera y'obudde.

## Ebijuliziddwamu
Oliver Wonekha

**Oliver Wonekha** Munnayuganda munnabyabufuzi era Akiikirira Eggwanga lye, ng'aweereza nga Ambasada wa Uganda mu People's Republic of China, okuva mu 2022. Yaweerezaako nga Ambassada wa United States of America, okuva mu 2013, okutuusa mu 2017 n'oluvannyuma nga Kaminsona ow'okuntikko mu Ggwanga lye Rwanda wakati wa 2017 ne 2022.

## Obuto bwe n'emisomo gye
Wonekha yazaalibwa mu kifo kaseera kano Disitulikiti y'e Bududa, c. 1951. Alina Diguli eya Bachelor of Science okuva ku Ssettendekero wa Makerere, mu kibuga kya Uganda ekikulu ekya Kampala. Era alina Dipuloma ey'enyongereza mu Busomesa eya Postgraduate Diploma in Education, nga n'ayo yagifunira Makerere.

## Eby'emirimu gye
Yakolerako mu Kkampuni ya kkaawa okumala emyaka 30, nga yatandikira mu mwaka gwa c. 1971, nga tannaba kuyingira by'abufuzi. Yakolerako mu kampuni ya Coffee Marketing Board nga tekyaliwo n'oluvanyuma Kkampuni y'obwannanyini eya Kyagalanyi Coffee Limited.

## Emirimu gye egy'ebyobufuzi
Mu 2011, Wonekha yayingira mu by'obufuzi bya Uganda nga yesimbawo ng'omubaka omukyala akiikirira Disitulikiti y'e Mbale, mu Paalamenti ya Uganda. Yawangula era y'aweereza mu Paalamenti ya Uganda ey'omunaana (2001–2006). Mu 2006, y'esimbawo ku kifo ky'omubaka omukyala akiikirira Konsityuwensi y'abakyala mu Disitulikiti y'e Bududa ku kaadi y'ekibiina ekiri mu buyinza ekya National Resistance Movement. Yawangula era yaweereza mu Paalamenti 9th (2006–2011). Mu kalulu k'okukyusa obukulembeze aka 2011, yafiirwa ekifo kye. Oluvanyuma lw'okuwangulwa mu Paalamenti ya Uganda, yesimbawo okwegata ku kakiiko ka East African Legislative Assembly wabula n'awangulwa.

## Emirimu gye ng'akiikirira Eggwanga
Mu 2013, yatumibwa okubeera Ambasada wa Uganda mu United States, nga yawaayo ebiwandiiko bye eri Pulezidenti Barack Obama nga 22 Ogwomusanvu 2013. Mu Gusooka 2017, yakyusibwa n'atwalibwa e Rwanda, nga Ambasada wa Uganda mu nsi eyo, nga yali adda mu bigere bya Richard Kabonero eyali akyusiddwa okutwalibwa mu Republic of Tanzania. Yawaayo ebiwandiiko bye eri Pulezidenti Paul Kagame, nga 11 Ogwekkumi 2017. mu 2022 yafuna ekifo ky'alimu kati nga Ambasada wa Uganda mu China 

## Laba na bino

* Disitulikiti za Uganda
* East African Community

## Ebijuliziddwamu
Ennyanja George mu Uganda.

**Ennyanja George oba** Ennyanja **Katunguru** nnyanja esinganibwa mu Uganda. Erina obunene bwa sikweeya kiromita 250, nga zino za mayiro 97 era nga kitundu ku zimu era nga y'emu ku nnyanja ezisinga okuba ez'amanaayi ku semazinga wa Afrika, nga wadde tebagitwala kubeera ezimu ku zisinga okubeera ez'amaanyi era ezisinga. Nga ennyanja endala mu kitundu kino, baddamu okugituuma erinya oluavnnyuma lw'omu kubaali mu famire y'obwakabaka bwa Bungereza, mungeri eno Omulangira George, eyafuuka Kabaka George V. Ennyanja George evva mu bukiika kkono bwa bugwanguja ng'egenda mu Nnyanja Edward okuyita mu mukutu gwa Kazinga Channel.

Ebitundu eby'etolodde ennyanja kuliko abantu aby'enjawulo nga Abatooro, Abasongora, Abanyampaka n'Abanyankore, ssaako n'abalala. Amawanga gano gonna kumpi googera enimi zeezimu era ezifanagana nga batera okuziyita Orunyakitara. Ekigambo *Akatunguru*  kitegeera akatungulu ng'era kikozesebwa abantu bano bonna ab'enjawulo. Ng'era kino kyavirako ennyanja eno okubeera nga eyitubwa **Katunguru** olw'okubeera nga yakula nga akatungulu mundabika yaayo.

Omulambuzi okuva mu ggwanga lya Wales Henry Morton Stanley yeeyali omuva Bulaaya eyasooka okulaba ennyanja eno mu 1875, oluvannyuma lw'okugoberera entambula y'omuga Katonga okuva mu Nnyanja Nalubaale ku lugendero lwe lweyaliko olw'okutabaala semazinga wa Afrika. Mu kusooka yali alowooza nti kyali kitundu ku Nnyanja Albert, yagituuma *Beatrice Gulf*. Entegeka z'okulambula zaasazibwaamu olw'okubeera nga waliwo okutiisibwa tiisibwa kw'olutalo olwali luva mu lubiri lwa Bunyoro. Mukulambula kwe okwali okw'okubiri mu kitundu kino, mu 1888 mu biseera by'olugendo lwa Emin Pasha lweyaliko olw'okulaba enkula y'ebitundu, Stanley yazuula Ennyanja Edward, era bweyakizuula nti zino zaali nnyanja bbiri ezaali zaawukana, n'atuuma Ennyanja George erinya lyayo ly'erina kati.

## Ebijuliziddwamu
Ennyanja Nkugute

**Ennyanja Nkugute,** nga erinya lyayo eddala eyitibwa  Ennyanja Rutoto, nnyanja esinganibwa mu Disitulikiti ya Rubirizi, mu Uganda. Esinganibwa mu kibangirizi ekyatandikibwawo omuliri ogwali guva mu nsozi mu Bunyaruguru, kiteberezebwa nti ennyanja eno yakolebwa emyaka kumpi 12,000egiyise nga kino kyali kiva ku muliro ogwali guva munsozi. Kino kyafuuka kifo ekikolebwamu enzikiriza z'ebintu ebitategerekeka wamu ne nono z'obuwangwa bw'abantu, nga basinziira kungero ezetolodde okutandikibwawo kwayo wamu neneeyisa.

## Endabika yaayo n'ekikula
Ennyanja Nkugute eteberezebwa okubeera nga obuwanvu bwayo okudda wagulu erina fuuti 4645. Engeri gyeyakulamu yayagala okwefanannyiriza ennkula ya semaziga wa Afrika, nga kino kyavirako ne banaansi abasinga okugiyita ennyanja eno osobola okuziraba nga oyimiridde ku busozi obugiriraanye.

Okutandika kw'ennyanja eno kwekuusa ku muliro ogwali guva mu nsozi mu kibangirizi kya Bunyaruguru, nga guno gwalekawo ekinya, nga kino kyajuzibwa amazzi g'enkuba oluvannyuma lw'emyaka enkumi n'enkumi.

## Engero n'enono z'obuwangwa
Ennyanja Nkugute kibadde kifo ekikolebwamu enoeo z'obugwanga n'okunyumizibwako engero ezitategerekeka nga zigabanibwa abantu b'omubitundu eby'etolodde mu byaalo ebiriraanyewo. Okusinziira ku zimu ku nnono z'obuwangwa, erinya okumira abantu.

Engero zigamba nti ennyanja eno yali esobola okumira omwaka omulenzi n'omuwala buli mwaka, ng'era kino yakikola ng'abantu tebeetegese kuba ky'abagwako nga buwi. Embeera eno yagwa ngawo mu kaseera abaana webaali banyumirwa ng'okuwugira mu nnyanja eno, nga beesingana nga tewali abayamba, nga bali mukulekaana era nebabamira oluvannyuma lw'okubira mu mazzi. Kuba n'abo abaali bagezaako okubataasa abo abaali babira, nga nabo entuuko y'emu ebatukao. Engero zino ziretedde ekifannanyi ky'ennyanja eno okubeera ekiso ekitategerekeka era eky'obulabe.

## Obulambuzi n'abantu abagyetolodde
Ennyanja Nkugute efuuse ekimu ku bifo ebyetanirwa abalambuzi, nga wadde abantu abeetoloddewo ekintu kino tebafunamu nnyo mu kisaawe ky'obulambuzi. Abalambuzi batera okukyalira ennyanja eno okusobola okufuna enkula yaayo wabula n'ebintu eby'etoloddewo. Wabula olw'okubeera nga tewali bisulo nga woteeri mu kitundu kino, kiremeseza abantu abagyetolodde okusobola okufuna mubujuvu mu bulambuzi buno.

Emirimu gikoleddwa okusobola okukuuma obuyonjo bw'ennyanja eno wamu n'okukuuma eby'obugagga byaayo. Ab'obuyinza mu kitundu kino baawera emirimu egy'enjawulo okukolebwa ku nnyanja eno gamba nga okwolezaawo engoye, emmotoka okukuuma amazzi nga mayonjo. Okuvuba tekukolebwawo nnyo olw'okuba tewali by'enyanja.

Abatuuze ba Bunyaruguru, nadala eggwanga lya Banyaruguru, batwala Ennyanja Nkugute okubeera ekintu eky'omugaso eri obuwangwa bwawe. Abantu okuva mu ggwanga lya Banyaruguru balina enkolagana ey'amaanyi n'abantu okuva mu ggwanga ly'Abaganda, wamu neneeyisa yaabwe ey'obuwangwa ssaako n'ebikolwa bisikiriza obuwangwa bw'Abaganda n'Ab'eKinyankole.

## Laba nebino

* Olukalala lw'ennyanja mu Uganda

## Ebijjuliziddwamu
Ennyanja Nyabihoko

**Ennyanja Nyabihoko** nnyanja esinganibwa mu Disitulikiti y'e Ntungamo, nga eriko obuwanvu bwa kiromita 372 mu bukiika kkono bwa Kampala, Uganda. Egabanibwa amagombolola okuli Nyabihoko, Bwongyera, nga gombi gali mu Ssaza lya Kajara, ate Rubaare mu Ssaza lya Rushenyi. Ennyanja eriko obugazi bwa sikweeya mayiro bbiri n'obuntu 31.

## Engero n'engeri gyeyatondebwawo
Okusinziira ku ngero z'omukitundu, Engeri Ennyanja Nyabihoko gyeyatandikawo yeekuusa ku bikujuko eby'enjawulo Mutuumo, Omuhima omututumuvu nga yali mulunzi wante. Kigambibwa nti Mutuumo yali alina akayana agaalina amaanyi gw'obuwanga ng'era nga kano kalina laangi eziwerako, nga eno bakatonda baali baamulabula obutagirya, wadde nga ng'efudde mungeri etategerekeka. Wabul bweyali agenze mu zimu kungendo zze e Rwanda, akayana kano kaafa, nga abamu ku bakozi ba Mutuumo abaali abayala, nga yagaana okusaba kwa mukyala we, yasalawo okulya akayana kano. Kino kyatabangula okulayira kwa famire era nekunyiiza ne bakatonda.

Kino kyavirako ba katonda okubonereza Mutuumo ne famire ye nga batonyesa enkuba eyali tekya okumala enaku 28. Amataba agavaamu gaakyusa ettaka, nga muno mwemuli ne nimiro za  Mutuumo, okutuuka ookufuuka kati eyitibwa Ennyanja Nyabihoko. Wadde nga Mutuumo yawonna, mukyala we, muwala we abakozi bbe wamu n'obuggaga bwe byonna byasaanawo. Wabula mutabani we eyali talina buyinza era nga tebamulabawo nga yali abeera mu bakozi, ye n'awona.

## Ky'eraga ku by'obuwanga
Ennyanja Nyabihoko erina kinene nnyo ky'eraga ku by'obuwanga n'ebyafaayo by'ekitundu kino. Olwaleero, ennyanja eno g'emaka g'ekifo ekiyitibwa Mutuumo Island Resort, nga kino kirina kijukiza eri omusajja oyo atwalibwa okubeera omuzira. Ku kazinga kano ebyasigalira by'ennyumba eyali ey'amaka amakadde ag'Abanyankole gy'ogasingaana, ekiwa abalambuzi okwelolera ebimu ku by'obuwangwa by'ekifo kino ebigagga.

## Obulambuzi n'emirimu egikolebwaayo
Ennyanja Nyabihoko esikiriza abalambuzi abalina okwagala eri obulungi bw'obutonde wamu n'ekifo okubeera nga kikakamu era nga tewali birekaana nabiyinza kubamalako mirembe. Abalambuzi basobola okupangisa amaato oba amaato agabulijo okusobola okulambula ennyanja, ekibawa akakisa k'okulaba ku butonde nadala obw'ebisolo n'ebinyonyi ebibeera mu kitundu kino. Ebimu ku binyonyi ebisinganibwa mu kifo kino ye ngaali erina engule ey'ekikuusikuusi, kamunye evuba eby'enyanja n'ekinyonyi ekyakula nga embaata z'okumazzi.

## Okusoomozebwa n'okulabirira ekifo
Ennyanja Nyabihoko fesingaana okusoomozebwa nga, okukendeera kw'eby'enyanja nga kiba ku kusaanawo kw'entobaza ez'etoloddewo ekiva ku kulimirawo okwabuli kiseera. Emirimu gy'okulaba nga enkola y'obutonde bw'ennyanja eno wamu n'okutumbuula engeri y'okuvubamu kyamugaso nnyo eri endabirira y'ekifo kino okumala akaseera.

## Okutuukawo
Okutuuka ku Nnyanja Nyabihoko, abatambuze basobola okukozesa baasi oba emmotoka ez'obwa nnanyini okutuuka e mu tawuni y'e Ntungamo, oluvannyuma ne bagoboera oluguudo olugenda e Rwashamaire. Okuva awo, kikutwalira olugendo lwa kiromita10 okutuuka ku nnyanha eno.

## Laba ne bino

* Olukalala lw'ennyanha za Uganda 

## Ebujjuliziddwaamu
Akayanja ka Kabaka

**Ennyanja ya Kabaka oba Akayanja ka Kabaka** nga bwetera okuyitibwa  nnyanja eyasimibwa omuntu n'emikono nga akozesa enkumbi era esinganibwa mu kitundu **[[:en:Ndeeba|Ndeeba]]** mu ggombolola Lubaga mu Kampala, ekibuga ekikulu ekya Uganda. Ennyanja eno y'emu ku bifo eby'obulambuzi ebisinga etuttumu mu kibuga Kampala era etambulirako ebyafaayo eby'amaanyi naddala eri Abaganda n'obwakabaka era yamugaso eri eby'obuwangwa. Mu Uganda ennyanja ya Kabaka y'enyanja ensime n'emikono esinga obunene.

## Ebyafaayo by'enyanja ya Kabaka
Ennyanja ka Kabaka yasimibwa mu biseera by'ekyasa ekyo 19 ku biragiro bya Kabaka Mwanga II eyali owa  Buganda,(Kabaka ono era ajjukirwa nyo olw'okuwa ebiragiro ebyavaako okuttibwa kwabakkiriza  oluvanyuma abafuuka Abajulizi ba Uganda). Okusinziira ku mboozi yamawulire ey'omukutu gw'obwakabaka ogwa BBS Terefayina  eyakolebwa ku nyanja eno eraga nti Enyanja ya Kabaka yasimibwa ku biragiro bya Kabaka Mwanga era nga kino kyava ku kwagala kweyalina eri okubeera okumpi n'amazzi era nga yali agenderera nokutumbula eby'okwerinda bye wamu nokutumbula ebyobusuubuzi akageri kekiri nti enyanja eno olubereberye yali yakusimibwa okutuuka nga ekwataganye n'enyanja nalubaale oba Victoria nga bweyitibwa kati. Ennyanja eno era yasimibwa okuwa Kabaka Mwanga amazzi kwasobolera okuwummulira era n'okutekawo obukuumi eri olubiri lwe e Mengo.

## Enkula yaayo n'ebigisinganibwaako
Ennyanja ya Kabaka eliko obugazi bwa yiika 200  nga zino ze sikweeya kiromita 0.8, nga erina obwanvu bwa mita 4.5 okuka wansi. Enzizi ez'obutonde (soma ensulo) awamu n'amazzi g'enkuba byebintu ebiriikiriza ennyanja eno okubaamu amazzi obudde bwonna. Ennyanja eno era eliko ekizinga ekyabbulwa mu yaliko Nnaabagereka wa Buganda Nnambi Nantuttululu era ekizinga kino kiriko engabo ey'ekyuuma eyatekeebwako ku Mulembe gwa Ssekabaka Daudi Chwa II okusinziira ku kunyonyola kw'omukungu Abdul Karim Ssemanda era nga ono yamyuka akulira ekitongole ky'obwakabaka ekivunaanyizibwa ku by'obulambuzi n'enono ekya Buganda Heritage and Tourism Board

## Ebikolebwako n'omugaso
Enyanja ya Kabaka erina emigaso egy'enjawulo eri abantu abajetoloode muno mulimu; okubawa amazzi gebakozesa mu kufukirira ebimera byabwe wamu n'ebyetaago ebyabulijjo. Ennyanja eno era kifo kyabulambuzi, nga kisikiriza abantu b'omukitundu wamu n'abalambuzi abakolerako ebintu nga okuvugirako amaato, okuwumulirawo, wamu n'okutambulirawo nadala kumbalama.

## Omugaso eri eby'obuwangwa
Ennyanja ya Kabaka elina omugaso munene nnyo eri eby'obuwangwa wamu n'ebyafaayo eri abantu mu Uganda, nadala mu bwakabaka bwa Buganda.Eno etwalibwa okubeera akabonero k'ensibuko y'obumu mu bwakabaka, era nga ekozesebwa ku mikolo egy'enjawulo nadala ku bikujuko by'obuwangwa eby'omugaso. Akakwate k'ennyanja eno n'obwakabaka bwa Buganda wamu n'abakulembezze ab'obuwangwa ky'ongera okulaga omugaso gyekalina eri obuwangwa.

## Laba ne bino

* Obwakabaka bwa Buganda

## Ebijjuliziddwaamu
Ennyanja Bisina

**Ennyanja Bisina**, nga erinya lyo eddala emannyikiddwa nga Ennyanja **Salisbury**, nnyanja esinganibwa mu buvanjubwa bwa Uganda nga eno terina is a freshwegya mazzi gaayo. Nnyanja okuva ku Nnyanja ya Kyoga nga yeetegeredde, nga muno mwegya amazzi gaayo, ng'era zino zombi zirina engeri gyezikwatagamu kuba wakati waazo walwio olutobozi olulimu ebitoogo.Mu kaseera k'enkuba k'etonya amazzi mangi. Ennyanja Bisina  esobola okubeera mita mukaaga, nga zefuuti 20 okuka wansi ng'era ebeera egatta ku Nnyanja Opeta entono, naye mu biseera by'ekyeeya zino zombi zibeera zawukanidde ddala.

## Endabirira n'enkwwatagana yaayo n'ebisolo ssaako n'ebimera
Ennyanja Bisina bye bimu ku bifo 33 mu Uganda ewasinganibwa ebinyonyi eby'omugaso ng'era okuva mu 2006 olukungaana lwa Ramsar lwateeka olutobazi luno nga olumu ku zisinga okubeera ez'omugaso munsi yonna.

Ennyanja eno erina omugaso gw'eby'enyanja,  nga ebisinga okubeera nga bitiisibwa byebayita haplochromine cichlids nga *[[:en:Haplochromis_orthostoma|Haplochromis orthostoma]]*, *[[:en:Haplochromis_argenteus|H. argenteus]]* nga bino byagwaayo okuva gyebyaali bisinga okubeera mu Nnyanja Nalubaale, ''H. latifasciatus'', ''H. lividus'', ''H. martini'' ng BINO Byabuula okuva gyebyaali bisiinga okubeeera mu Nnyanja Nalubaale, ''H. maxillaris'', ''H. nubilus'', *[[:en:Haplochromis_parvidens|H. parvidens]]*, ''H. phytophagus'' wamu n'omuwendo gw'ebitonde ogutasangusibwa. Wadde nga engege yayanjulwa mu Nnyanja Bisina mu myaka gy'etandikwa ya 1970, mu biseera bino okunoonyereza kwebadde tekulaba byennyanja bino kika kino, nga kino kyabadde kiraga okusaanawo kwa haplochromine cichlids mu bifo ebirala. Ekika ky'empuuta entono kyatwalibwa mu nnyanja Bisina ng'era zikyaliyo, wamu n'ezasinganibwaayo eza Singida ne  Victoria tilapias. Ebika by'ebyennyanja ebiralala ebisinganibwayo mu Nnyanja Bisina kuliko emmamba, semutundu, African tetras ne elephantfish.

## Laba ne bino

* Kapir Atiira, ekyaalo ekisinganibwa okulinaana Ennyanja Bisina

## Ebijjuliziddwaamu
Ennyanja Nyamusingire

**Ennyanja Nyamusingire** era emanyikiddwa nga **Ennyanja Nyamisigeri** y'emu ku nnyanja za Uganda ezisangibwa ku lusozi ng'eno eri mu Buggwanjuba bwa Uganda, Disitulikiti y'e Rubirizi. Enyanja eno y'ebunguluddwa ebimera saako n'ebimuli n'ebisolo eby'enjawulo ebikola ng'ebyobulambuzi mu Ggwanga.

## Endagiriro enyanja eno w'esangibwa
Enyanja eno esangibwa mu buwanvu bwa mita 1010 okuva ku bipimo by'ensi mu Latitude **0°17'17"N**  ne Longitude **30°1'31"E**.

## Laba na bino

* Enyanja Nyaguo
* Enyanja Edward
* Enyanja Bujuku

## Ebijuliziddwamu
Ekibira kya Arua Central

**Arua Central Forest Reserve**, era kimanyikiddwa nga Barifa Forest kitundu ekikuumibwa mu Disitulikiti y'e Arua, Uganda . Kikwasaganyibwa ekitongole ekivunanyizibwa ku bibira ekya National Forestry Authority (NFA). Ekifo kino (reserve) kilumbibwa abantu ab'enjawulo eb'egwanyiza saako n'okwagala okukolewo ebintu eby'enjawulo ebigenderera okumalawo ekibira kino. Ekibira kino kyayawulwa mu 1932 nga kitudde ku bw'agaagavu bw'ettaka eliri mu yiika 236.

## Endagiriro w'ekisangibwa
Arua Central Forest Reserve kisangibwa ku bibalo bya Latitude 3.0102° N,  ne  Longitude 30.9274° E.

## Controversies
Ekibira kino ekya Arua Central Forest Reserve kilumbiddwa abalumbaganyi abenjawulo era abawerako. Omulundi ogumu kyakkirizibwa nti ekibira kino ky'ali kigabiddwa eri bamusiga nsimbi okusobola okufunamu embaawo. Ekitongole ekivunanyizibwa ku kukuuma bibira ekya NFA ky'avaayo okulambulula n'okutegeeza abantu nti ekibira kino be baali bakivunanyizibwako saako n'okukikuuma.

## Laba na bino

* Ekibira kya Budongo
* Mabira

## Ebijuliziddwamu
Ennyanja Nyaguo

**Lake Nyaguo** nyanja esangibwa mu Uganda mu Disitulikiti y'e Pallisa esangibwa mu Buvanjuba bwa Uganda. Y'emu ku nyanja ezifuna amazi okuva ku miga egyekutudde ku lake Kyoga basin. **Lake Nyaguo** kitundu ekikuumibwa ng'emirimu egimu ng'okuvuba eby'enyanja okuva mu nyanja eno tekikkirizibwa. Obuwanvu bw'ayo buteberezebwa okubeera mita 1043. Enyanja eno elimu eby'enyanja eby'enjawulo saako n'ebinyonyi eby'enjawulo ebikuunganirawo.

## W'esangibwa
**Lake Nyaguo** esangibwa mu Disitulikiti y'e Pallisa mu Buvanjuba bwa Uganda ku Latitude **1° 19' 29" N** ne Longitude **33° 43' 22" E.** 

## Laba na bino
Enyanja Bujuku

Enyanja Kyoga

## Ebijuliziddwamu
Lake Mulehe

**Lake Mulehe**  nyanja eyalegama ku lusozi esangibwa mu Disitulikiti y'e Kisoro mu Bukiikaddyobwobugwanjuba bwa Uganda, okuliraana n'ensalosalo za Rwanda. Enyanja eno kitundu ku Albertine Rift, era ng'emanyikiddwa lwa ngeri gye yatondebwawo.

## Endagiriro y'ekifo w'ekisangibwa
Ennyanja Mulehe esangibwa mu bibalo bino wammanga 1°13'05.0"S 29°43'21.9"E n'obuwanvu bwa mita 1,800. Yetoloddwa omuddo n'ebiyinja ebyawagamira oluvanyuma lw'okuwandula omuliro, enyanja eno ntono ng'egerageranyizibwa ku bugazi bwa 4.11 square kilometers.

## Ebintu eby'etoloddewo
Enyanja n'ebyetoloddewo ggulu eri ebinyonyi eby'enjawulo, ekikifuula ekifo ekirungi aw'okulabira ebinyonyi. Ebinyonyi ebimu eby'enjawulo ebisangibwayo mulimu n'ebinyonyi okuva ku Albertine Rift nga Engaali ne Rwenzori nightjar. Embeera y'enyanja eno esobozesa ebisolo by'omunyanja wabula ebitundu eby'etolodde n'okusobozesa ebimuli by'okuttale okukula.

## Ebikolebwawo n'ebyobulambuzi
Lake Mulehe, esangibwa mu Virunga Mountains, efunye etutumu mu balambuzi olw'obulungi bw'ayo, ebisolo by'okuttale n'eby'obuwangwa ebikolebwawo. Ekifo kino kirimu emirimu egy'enjawulo egikolebwamu nga Okulaba ebinyonyi, okuseeyeyeza mu lyato, n'okulinya ensozi. Olusozi lwa Virunga Mountains, nga mulimu Muhabura, Mgahinga, ne Sabinyo, bikola kinene mu kwongera amakulu mu kitundu. Lake Mulehe ewaayo omuwedo mu by'obulambuzi n'okuvumbula emiriraano ng'ekkumiro ly'ebisolo Bwindi Impenetrable National Park, nga emanyikiddwa ng'ekifo ekisingamu amazike.

## Eby'obuwangwa
Ebyalo ebiriranyewo ku Lake Mulehe eliko eby'obuwangwa eby'enjawulo nga emikolo gy'ebyobuwangwa ebisikirirza abalambuzi. Abalambuzi b'ogerezeganya n'abantu mu bitundu ebyo okwongera okumanya ku bulombolombo bw'abwe, ebibumbe n'embeera zaabwe ez'obulamu. Abakiga n'Abafumbira, ababeera mu bitundu ebyo, bamanyikiddwa olw'omutima ogw'okwaniriza n'amazina gaabwe amanyuvu.

## Ebikolebwa okukuuma ekifo kino
Ng'ekitundu ku Albertine Rift, engeri ez'enjawulo zituukibwako okukuuma obulungi n'obutonde bw'ekifo kino okuliraana enyanja Mulehe n'ebitundu ebiriraanyewo. Enkola zino zigendereramu okutumbula eby'obulambuzi n'okukuuma obutonde bw'ensi okuva eri abantu n'emirimu gy'abwe. Enkola zino zikolebwa okukwasaganya eby'etaaga by'abantu b'omu kitundu saako n'okukuuma embeera y'enyanja eno.

## Ebijuliziddwamu
Lake Kayumbu

**Lake Kayumbu** era emanyikiddwa nga **Lake Kayumba**  nyanja esangibwa mu Uganda ng'esangibwa mu Disitulikiti y'e Kisoro, Obukiikaddyobwobugwanjuba bwa Uganda, Bukiikakkono bw'ensalo za Rwanda ku mita 1897. Enyanja eno ekola ng'ekifo awatuukirwa abalambuzi ekileetera Eggwanga ensimbi. Enyanja eno elina ebika eby'enjawulo ebiwerako.

## Endagiriro w'esangibwa
**Lake Kayumbu** esangibwa mu Bugwanjuba bwa Uganda, Disitulikiti y'e Kisoro ku Latitude **1°19'59.99** ne  Longitude **29°46'59.99.**

## Laba na bino

* Lake Chahafi
* Lake Nyagou
* Lake Kyoga
* Lake Edward

## Ebijuliziddwamu
Ennyanja Chahafi

**Lake Chahafi** nyanja eyalegama ku lusozi esangibwa mu Disitulikiti y'e Kisoro mu Bukiikaddobwobuggwanjuba bwa Uganda.

Enyanja eno eleetera Uganda sente okuva mu balambuzi ekireetawo ekulakulana mu by'enfuna. Enyanja eno esangibwa mu kitundu ekiyitibwa "Switzerland of Uganda" olw'obutonde obuliwo okva ku lusozi lwa Rwenzori ne Mediterranean climate.

## Ebijuliziddwamu
Ennyanja Burera

**Lake Burera** oba **Bulera** nyanja esangibwa mu Bukiikkonobw'obugwanjuba bwa Rwanda, ku nsalosalo za Uganda. Erina obugazi n'obuwanvu b'wa bipimo bya pf 55 km2 (20 sq mi), ekwata ky'akubiri mu bunene mu nnyanja z'e Rwanda oluvanyuma lwa Lake Ihema (100 km2 (40 sq mi)). Okusinziira ku nnyanja endala eziri mu Ggwanga (omuli n'ezo ezigabanyizibwa n'amawanga amalala), ekwata kifo kya 5th oluvanyuma lwa Lake Kivu 2,700 km2 (1,040 sq mi) wakati wa Rwanda n'Eggwanga lya Democratic Republic of the Congo, Lake Rweru wakati wa Rwanda  ne Burundi ku bwagaagavu bwa 133 km2 (50 sq mi) nga ku y'o kilomita 47 km2 (20 sq mi) zokka ziri mu Rwanda, Lake Ihema ne Lake Cohoha 74 km2 (30 sq mi) nga n'ayo bagigabana ne Burundi kilomita 19 km2 (10 sq mi) zokka z'e ziri mu Rwanda. Enyanja eno esangibwa mu Bukiikakkono bw'Eggwanga nga eno abantu bangi mu Disitulikiti y'e Burera ng'elinnya ly'ekitundu kino ly'agibwa lu nnyanja eno. Ekibuga ekiriraanyewo kiyitibwa Musanze 25 km (16 mi) Obuggwanjuba bw'enyanja.

Ennyanja Burera esalagana n'olutobazi lwa Uganda mu Buggwanjuba bw'Obukiikaddyo bwa Mount Muhavura ku 1,860 m (6,102 ft).

Esangibwa mu Bukiikoakkonobwobuvanjuba bw'enyanja enongo ku y'o Lake Ruhondo ng'eno gy'eyiwa amazzi g'ayo ng'eyita mu mugga omutono ogwa Ntaruka. Burera n'ayo nnyanja nene era eyagala okwenkanankana ne Lake Ruhondo n'ewankubadde  mita 600 ly'ebbanga eri wakati w'azo, enyanja zino z'awulibwa olw'akaserengeto akaliwo aka 100 m (328 ft).  

Ntaruka erina obuwanvu bwa 600 m (1,969 ft) ezigata ku nnyanja z'ombi era guyiira mu mita 100. Olw'okaserengeto kano, ekkolero ly'amasanyalaze ly'ateekebwawo ku mugga guno era gufulumya amasanyalaze agawerera ddala 11.5 MW.

## Ebijuliziddwamu
Ekkumiro ly'ebisolo erya Kibale Forest National Park

**Kibale Forest National Park** Kkuumiri ly'ebisolo erikuumibwa nga lisangibwa mu Bukiikaddyobwobugwanjuba bwa Western Uganda. Ekifo kino kivunanyizibwa ebitongole bya Gavumenti eby'enjawulo omuli: ekitongole ekivunaanyizibwa ku nsol z'omunsiko ekyaUganda Wildlife Authority (UWA) Ministry of Water and Environment (MWE), National Forest Authority (NFA), National Environment Management Authority ne Minisitule y'ebyobulambuzi ensolo z'omunsiko n'ebintu eby'edda. Kibale Forest National Park kifo ky'abalambuzi ekirimu eby'ewunyisa n'addala eri abalambuzi. Ekkumiro ly'ebisolo lino litudde ku bugazi bw'ettaka lya kilomita 766.

## Obutonde n'ebisolo ebisangibwayo
Ekkuumiro ly'ebisolo lino erya Kibale Forest National Park lijjudde ebimera eby'enjawulo saako n'ebisolo eby'enjawulo okutandikira ddala ku bika by'emiti eby'enjawulo egisoba mu 351, ebinyonyi eby'enjawulo saako n'ebisolo ebisoba mu 120.

## Ebisolo by'omunsiko
Ebimu ku bisolo ebisangibwa mu kuumiro lya Kibale Forest National Park mulimu: , Engeyo enjeru n'enzirugavu, Enjovu, Embbizi z'omunsiko, Engo, Embogo n'ebisolo ebirala bingi.

## Laba na bino

* Bwindi Impenetrable Forest
* Ekibira ky'e Budongo
* Mabira Forest

## Ebijuliziddwamu
Mabamba Bay

**Mabamba Bay** lutobazi olusangibwa ku mabbali g'Ennyanja Nnalubaale, mu Bukiikakkonobwobuggwanjuba bw'Entebe awaali w'atuuzibwa obwakabaka mu kyala ekiyitibwa Kasanje.Olutobazi luno lutambulira ddala okutuuka ku bugazi bwa 2424 ha maka eri ebinyonyi ebisoba mu 300.Olutobazi lwa Mabamba lwat tutumuka olw'ebyenyanja ekika ky'emamba ebivubibwamu.

## Engeri gy'elukuumibwamu
Mabamba ky'ekimu ku bifo 33 mu Uganda eby'omugaso awakungaanira ebinyonyi okuva mu 2006 bwe lwatuumibwa olumu ku Olutobazi olw'omugaso ku mutendera gw'ensi yonna. Ebinyonyi ebisinga okuwangalira mu lutobazi luno olwa Mabamba mulimu are the kalooli, blue swallow ne papyrus gonolek.

## Awaadi z'elwafuna
Olutobazi lwa Mabamba lwasiimibwa ab'ekitongole kya Ramsar Convention on Wetlands the status nga ‘Olutobazi olw'omugaso okwetoloola ensi yonna’ olw'okubeerako ebitonde ebiyiganyizibwa mu nsi yonna mu 2006.
File:Uganda's Iconic Shoebill Stork in Mabamba Wetland.jpg|Ekinyonyi kya Uganda ekiyitibwa kalooli mu lutobazi lwa Mabamba
File:After heavy rains Mabamba bay ramsar site.jpg|Olutobazi oluvanyuma lwa nnamutikwa w'enkuba
File:View of Mabamba bay from Nansubuga hill.jpg|Endabika y'olutobazi lwa Mabamba okusinziira ku lusozi oluliraanyewo


## Ebijuliziddwamu
Lake Nakuwa Wetland System

**Lake Nakuwa Wetland System** lutobazi olusangibwa mu Bukiikaddyobwobuvanjuba bw'ennyanja Kyoga system nga lutambula mu Disitulikiti nga Disitulikiti y'e Kamuli, Disitulikiti y'e Pallisa ne Disitulikiti y'e Soroti mu Buvanjuba bwa Uganda. Olutobazi luno lusangibwa Kilomita 25 (16 mi) okuva mu kibuga ky'e Pallisa.luli ku bugazi bwa **911.5 km².**

Olutobazi luno luliko enyanja eziwerako n'ekitoogo ekiriko ebiwempe ebikozesebwa mu kuluka emikeeka saako n'ebyenyanja eby'enjawulo. Olutobazi luno lukola kinene mu kutangira amataba saako n'okusengejja amazzi wamu n'okukuuma ettaka ng'alirina amazzi agamala. era wakunganirawo n'ebinyonyi eby'enjawulo.

## Endagiriro n'ekula y'alwo
Olutobazi lwa Nakuwa lusangibwa mu Distulikiti omuli Kamuli (Kagulu, Nawaikoke, Bumanya, Gudumire, n'amagombololo ga Namwiwa), Pallisa (Gogonyo, Apopong, Buseta, n'eGgombolola y'e Pallisa), ne Soroti (Pingire n'amasaza ga Kateta) mu Buvanjuba bwa Uganda, mu Buvanjuba bwa Ssemazinga wa Africa.  Lli ku bipimo bya latitude 01° 15′ ne longitude 33° 31′. Lwetoloddwa ennyanja ez'enjawulo nga Budipa, Nawampasa, Murlu ne Nkodokodo.

## Emirimu egikolebwawo
Olutobazi lwa Nakuwa lumu kw'ezo ezivamu amazzi b'omugga Nile, luwagira eby'obuvubi eri abantu abawangalirawo, lutereka amazzi agetagibwa ettaka era kifo ky'abyabulambuzi. Olutobazi luno era luliko ebitonde nga ebinyonyi naddala Shoebill *Balaeniceps rex* ne Papyrus Gonolek *Laniarius* *mufumbiri*.

## Enjawulo eluliko
Olutobazi lwa Nakuwa lukiko ekiddo ekyakiragala ekitengejera kungulu kw'alwo era na ekiddo kino kisangibwa ne ku mugga gwa white Nile. Ekiddo kino kilemesa engege okugyamu wabula nga kisobozesa eby'enyanja ebirala n'addala ebiwangalira mu lutobazi okusengamu lutobazi luno.

## Laba na bino

* Lake Bisina Wetland System
* Lake Opeta wetland system

## Ebijuliziddwamu